เป็นร้านอาหารแฟรนไชส์ ขายอาหารฟิวชั่นตะวันตก มีสเต๊กหลากหลายประเภท ทั้งหมู เนื้อ ปลา ไก่
จุดเด่นคือพวกไส้กรอกเยอรมัน ตัวชูโรงของร้าน มีหลายรสชาดให้เลือก

จุดแรกที่จะรีวิว ต้องเป็น
ความสะดุดตาและความสะอาดของร้าน: 4ดาวครึ่ง
ถึงร้านจะเล็ก มีเพียง 6-7 โต๊ะ แต่ความโล่งโปร่ง ดูสบายๆ ก็ทำให้คนเดินผ่านไปผ่านมา มองเห็นได้ไม่ยากนัก บวกกับความสะอาดภายในร้านให้ไปเลย 4 ดาวครึ่ง อีกครึ่งดาวติดที่ร้านเล็กไปหน่อย

เมนูอาหาร : 4ดาว
เมนูอาหารถือว่ามีไม่เยอะมาก 3-4 หน้า ถ้าจำไม่ผิดนะ
จะเป็นเมนูไส้กรอก, สเต๊ก, สปาเก๊ตตี้, และอาหารทานเล่นต่างๆ (ซุป, เฟรนช์ฟราย ฯลฯ)
มีทั้งแบบจานเดียวและแบบเซ็ทให้เลือก

ราคา : 5ดาว
เปรียบเทียบกับวัตถุดิบ และรสชาดอาหารแล้ว เหมาะสมมาก แต่ถึงจะไม่เปรียบเทียบราคาก็โดนใจอยู่ดี อาหารจานหลักเริ่มต้นที่ประมาณ 69-79 บาทเท่านั้น แพงที่สุดก็สุดที่ 400กว่าบาท ซึ่งเป็นราคาของเซ็ทรวมไส้กรอกเยอรมัน

รสชาด: 4ดาว
อาหารแฟรนไชส์ทั่วๆไปที่มักชนะเรื่องราคา แต่แพ้เรื่องรสชาดคงใช้กับที่นี่ไม่ได้ (คหสต คิดว่าสาขาไหนๆ รสชาดน่าจะมาตรฐานเดียวกันนะคะ ขึ้นอยู่กับความสดใหม่ละทีนี้) อาหารรสชาดดีไม่มีเบ้ปากสำหรับเรานะ ที่สำคัญอาหารร้อนมาก ควันฉุย รวมถึงน้ำซุปด้วย ไม่เย็นชืดเหมือนบางร้าน (ยกนิ้วให้)

การบริการ: 5ดาว
ครั้งล่าสุดที่ไปกินเจอเจ้าของร้าน มาจดออเดอร์เองเลย บริการดีไม่ถือตัว พนักงานในร้านก็ยิ้มแย้มดี คอยมองลูกค้าเป็นระยะๆ เป็นพฤติกรรมที่หายากในร้านกึ่งฟาสฟู๊ดแนวนี้

*** ขอติเรื่องเดียว เฟลมากคือ :
เห็นที่เค้าเตอร์มีตู้ไส้กรอก ติดป้ายโปรโมชั่นไว้ ซื้อ 2 แถม 1 ราคาไส้กรอกชิ้นละ 50฿ เลย จ่ายไป 100฿ ได้ 3 ชิ้น กินดูมันมีกลิ่น! จะออกมาก!! แต่ไส้กรอกที่เค้ามาทำอาหารไม่มีกลิ่นนะปกติ ก็เข้าใจว่าคงไม่ดีแล้วถึงได้มาทำโปรฯ แนะนำหลีกเลี่ยง อย่าเห็นแก่ของถูก เหอะๆๆ

สรุป
เป็นร้านที่ถ้ามีโอกาสผ่านไป แล้วยังนึกไม่ออกว่าจะกินอะไร จะเลือกร้านนี้เป็นร้านแรกเลย